Иван Вазов
Младене, чуеш ли?
Разговор с водача ми

chitanka.info

— Младене, чуйш ли как гората шушне?

Тя стене и въздиша!

— Не, господине: вятърът я люшне

и тя шумти, и друго не се слиша.

— Младене, чуйш ли ти плача на скока

в това долище диво?

— Не, туй водата от скалата висока

шурти, та тя боботи тъй гръмливо.

— Я чуй как славей в песен там излива

любовната си мъка

и колко сладка скръб се в нея скрива!

— И он у нас, кат всяка птица, цвръка.

Честит, Младене, с таз душа свободна

от спомени, копнежи…

Мълва за теб мълвата е природна —

не отклик жив на тайна скръб, болежи!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.